Suid-Afrika op die Ekonomiese Vryheid van die Wêreld-indeks - Sakeliga
Nuus > Kommentaar > Suid-Afrika op die Ekonomiese Vryheid van die Wêreld-indeks
deur Gerhard Van Onselen | Sep 18, 2019
Die Fraser-Instituut stel jaarliks een van die groot indekse oor ekonomiese vryheid bekend.
Dit vorm deel van die instituut se Economic Freedom of the World: Annual Report. (Verslag hier beskikbaar.)
Hierdie indeks poog om ekonomiese vryheid tussen lande te vergelyk. Soos met meeste indekse is daar natuurlik beperkinge om in ag te neem, maar in geheel gesien skets dié indeks 'n insiggewende prentjie.
Gemeet aan die Fraser-Instituut-indeks laat Suid-Afrika se metings veel te wense oor. Suid-Afrika se algehele telling uit 10 in die 2019-verslag (wat 2017-data vergelyk) word in die volgende grafiek aangedui, asook die beweging op die indeks oor die afgelope jare.